**Dyddiad cyhoeddi:** 12 Ebrill 2022

**Cais Rhyddid Gwybodaeth**

Diolch i chi am gysylltu â Trafnidiaeth Cymru (TrC). Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol.**

Sawl gwaith mae trenau wedi cyrraedd yn hwyr yn y gorsafoedd canlynol yn 2020, 2021 a hyd yma yn 2022?

a. Penarth

b. Ystradgynlais

Sawl gwaith mae trenau wedi gadael yn hwyr yn y gorsafoedd canlynol yn 2020, 2021 a hyd yma yn 2022?

a. Penarth

b. Ystradgynlais

Fe wnaethom ysgrifennu atoch ar 11 Ebrill 2022 i roi gwybod i chi nad oes gorsaf drenau yn Ystradgynlais ac y byddai angen i chi fireinio eich cais. Felly, gofynasoch i ni ddarparu’r wybodaeth ar gyfer Penarth yn unig.

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Nifer y trenau sy’n gorffen yn hwyr yng ngorsaf Penarth:

2020 – 522

2021 – 825

2022 – 324

Nifer y trenau sy’n gadael yn hwyr yng ngorsaf Penarth:

2020 – 587

2021 – 913

2022 – 516

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".